
అలహాబాద్ : న్యాయ వ్యవస్థపై పెండింగ్ కేసుల భారాన్ని తగ్గించాలన్న భారతదేశ ప్రధాన న్యాయమూర్తి జస్టిస్ జేఎస్ ఖేహర్ దృఢ సంకల్చానికి ప్రభుత్వం గట్టి మద్దతు ఇస్తుందని ప్రధాన మంత్రి నరేంద్ర మోదీ తెలిపారు. అలహాబాద్ హైకోర్టు 150వ వార్షికోత్సవాల సందర్భంగా మోదీ మాట్లాడారు. జస్టిస్ ఖేహర్ మాటల్లో తీవ్రమైన ఆవేదన కనిపిస్తోందన్నారు. ఇప్పటికే 1200 చట్టాలను తొలగించామన్నారు. న్యాయ వ్యవస్థను ఆధునికీకరించేందుకు కూడా సహాయపడుతున్నట్లు తెలిపారు. న్యాయ వ్యవస్థను బలోపేతం చేసేందుకు స్టార్టప్ కంపెనీలను ప్రారంభించాలన్న ఔత్సాహికులు వినూత్న ఆలోచనలతో రావాలని కోరారు.న్యాయస్థానాల కార్యకలాపాలను సరళతరం చేయడానికి సాంకేతిక పరిజ్ఞానాన్ని ఉపయోగించేందుకు జస్టిస్ ఖేహర్ తీసుకుంటున్న చర్యలను మోదీ ప్రశంసించారు. ప్రామాణిక మార్పు తేవడం కోసం ఆయన కృషి చేస్తున్నారన్నారు. సమయం, ధనం వృథాను నిరోధించేందుకు సాక్షుల విచారణకు వీడియో కాన్ఫరెన్సింగ్ను ఉపయోగించాలని సూచించారు. 75వ స్వాతంత్ర్య దినోత్సవాలు జరుపుకునే 2022నాటికి భారతదేశాన్ని సమున్నత శిఖరాలకు తీసుకెళ్ళడానికి న్యాయ వ్యవస్థ, ప్రభుత్వం, ప్రజలు కృషి చేయాలన్నారు.

alahabad : nyaaya vyavasthapai pending kesula bhaaraanni tagginchaalanna bharatadesa pradhaana nyaayamuurti justis js khehar drudha sankalchaaniki prabhutvam gatti maddatu istundani pradhaana mantri narendra modii telipaaru. alahabad hycortu 150va vaarshikotsavaala sandarbhamgaa modii matladaru. justis khehar maatallo teevramaina aavedana kanipistondannaru. ippatike 1200 chattaalanu tolaginchaamannaaru. nyaaya vyavasthanu aadhunikeekarinchenduku kuudaa sahaayapadutunnatlu telipaaru. nyaaya vyavasthanu balopetam chesenduku startop companylanu praarambhinchaalanna autsaahikulu vinuutna aalochanalatho ravalani koraru.nyaayasthaanaala kaaryakalaapaalanu saralataram cheyadaaniki saanketika parignaanaanni upayoginchenduku justis khehar teesukuntunna charyalanu modii prasamsinchaaru. praamaanika maarpu tevadam kosam aayana krushi chestunnarannaru. samayam, dhanam vruthaanu nirodhinchenduku saakshula vichaaranaku veedio conferensingnu upayoginchaalani suuchimchaaru. 75va swaatantrya dinotsavaalu jarupukune 2022naatiki bhaaratadesaanni samunnata sikharaalaku teesukelladaaniki nyaaya vyavastha, prabhutvam, prajalu krushi cheyalannaru.